Gwinieg-Breizh

Gwinieg-Breizh a zo ur gumun a Vreizh, e Liger-Atlantel, e gevred ar vro.
 Douaroniezh 

 Eieniñ a ra ar stêr Gevr e Gwinieg.

 Anv 

 Erwan Vallerie (1995) : Vigno, 1038; Vigneu, 1287; Vignou, 1308; Vigneu, 1452, 1472, 1475; Vigneuf, 1477; Vigneu, 1731
 Istor 
 Krennamzer 
 War-dro ar bloaz 840 e chomas Lambert, alouber Kontelezh Naoned, un nebeud deizioù e La Paquelais gant e vagadoù.
 Ar Wenvidigez Françoise d'Amboise a chomas eno: ur groaz anvet "Kroaz ar Dugez Koant" a voe savet e koun anezhi e 1868 en antre ar bourk.
 Un akta sinet da goulz an Eskob Benead Naoned (1079-1115) dindan renadur Alan Fergant, Dug Breizh, a roe dalc'h ar Veuzid-Gwinieg da Chabistr Sant-Pêr evit adprenañ eneoù an aotrounez.
 Parrez Gwinieg a zo rannet etre pemp Breuriezh abaoe an : 
 Breuriezh ar Bourk ;
 Breuriezh Biliais Deniaud ;
 Breuriezh La Roche ;
 Breuriezh Le Buron ;
 Breuriezh La Jambinière.

E 1489, e chomas an Dugez Anna Vreizh un nebeud sizhunioù e La Paquelais. He gward, Marichal Reoz, a zifenne outi mont tre e Naoned hag a glaske dimeziñ anezhi dre heg gant an Aotroù Albret. Da-geñver an degouezh-se e treuzas ar Pont Auduc savet e La Paquelais dreist ar Gevr e 1330. War a lavarer e lakaas houarnañ he c'hezeg war an tu-gin evit diheñchañ an dud kaset war he lec'h.

E 1581 e erruas ar c'hentañ person e Gwinieg (Jean Legrand).
E 1595 e voe brasaet iliz kentañ Gwinieg. E pad al labourioù-se e vo douaret delwenn war-varc'h Sant Martin e diazez ar savadur-se. Ne voe dizouaret nemet 260 vloaz goude.

E -pad tost ur c'hantved (eus dibenn ar  betek torridigezh edit Naoned, d'ar 17 a viz Here 1685 e voe rannet ar gumuniezh relijiel gant ar brotestantiezh.
 Dispac'h Gall 
 Krouet e voe kumun Gwinieg-Breizh e 1790 diwar ar barrez katolik. Lakaet e voe e Kanton an Templ hag e Bann Savenneg. E 1800 e voe lakaet en Arondisamant Naoned. E 1801 e voe lakaet e Kanton Sant-Stefan-Brengoloù pa voe diskaret Kanton an TemplCassini - EHESS - Fichenn kumun  Gwinieg-Breizh.
 E-pad an Dispac'h Gall e voe kendalc'het an urzh er barrez gant Joseph François Rose Ollivier, beleg touer anezhañ. Met e 1793 e voe riñset ha gwerzhet iliz Gwinieg.
 E 1800: d'ar c'houlz-se e voe savet ar pep brasañ eus an tiez war ar maez. Implijet e voe greunvaen tennet diouzh mengleuzioù niverus Gwinieg. Ar mengleuzioù-se a bourchasas kalzik a vein da aozañ karterioù Naoned ivez.

 E 1850 e voe boulc'het labourioù iliz katolik La Paquelais.
 E 1860 a voe distrujet iliz katolik Gwinieg savet e 1595, hag adsavet en hevelep lec'h. E-barzh ar furchadennoù da neuze e vo adkavet Delwenn Sant Varzhin, sant-paeron ar barrez : emañ bremañ an delwenn-se dindan porched an Iliz.

 Brezel-bed kentañ  
 Mervel a reas 206 gwaz ag ar gumun abalamour d'ar brezel, da lavaret eo 6,82% eus he foblañs e 1911 Les soldats de Loire Inférieure - Monumant ar re varv.
 Eil brezel-bed 
 Mervel a reas c’hwec’h den eus ar gumun abalamour d'ar brezel  hervez monumant ar re varv Memorial Genweb. 
 Trevadennoù 
 Brezel Aljeria: mervel a reas ur milour eus ar gumun hervez monumant ar re varv Fichenn hiniennel - Memorial Genweb.

 Lakaet e voe ar gumun e kanton Chapel-Erzh pa voe diskaret kanton Sant-Stefan-Brengoloù e 2014Décret n° 2014-243 du 25 février 2014 portant délimitation des cantons dans le département de la Loire-Atlantique.
 Lakaet e voe ar gumun en arondisamant Kastell-Briant-Ankiniz en 2017 Décret n°2016-1959 du 29 décembre 2016.
 Brezhoneg 
 5,2 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 412.

 Monumantoù ha traoù heverk 

 Kastell La Bretonnière.

 Kastell Le Bois-Rignoux.

 Kastell Le Buron.
 Monumant ar re varv er vered, luc’hskeudennMemorial Genweb. Dioueliet e voe d’an  22 a viz Here 1922  Université de Lille.
 Plakenn ar re varv (1914-1918) en iliz katolik, luc’hskeudennMemorial Genweb.
 Iliz katolik an Drinded Santel, 1850, e La Paquelais.

 Iliz katolik Sant Varzhin, 1860-1876, er vourc'hinfobretagne.

 Emdroadur ar boblañs abaoe 1962 

 Melestradurezh 
 Tud 
 Pierre le Moine des Ormeaux, selaouer ouzh Kambr ar C'hontoù Breizh e 1634
 Jean Raisin de Bois-Morin, mestr ouzh Kambr ar C'hontoù Breizh e 1745; laket en enor e 1767.

 Ardamezeg ar familhoù 
80pxCassard
Aotrounez la FrusièreEn argant e leon en sabel, leinet gant div valafenn ivez en sabel80pxLe Moine
Aotrounez Ormeaux / Ourmeaux Treustellet etre aour ha sabel a eizh pezh80pxRaisin
Aotrounez Bois-MorinEn argant e gebrenn en glazur, heuliet ouzh kab gant div steredenn en gul, hag ouzh beg gant ur vlokad greunwin ivez en gul.

 Liammoù diavaez 

  vigneuxdebretagne.fr, lec'hienn ofisiel ar gumun.
 Daveoù ha notennoù

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall